
_START_ARTICLE_
Mads Peder Nordbo
_START_PARAGRAPH_
Mads Peder Nordbo (født 6. maj 1970) er en dansk forfatter, der skriver romaner, der foregår i Grønland.
_START_SECTION_
Baggrund
_START_PARAGRAPH_
Nordbo er født og opvokset på Fyn og har derudover boet i Sverige, Tyskland og senest Grønland._NEWLINE_Han er uddannet i nordisk sprog og litteratur samt filosofi og har ved siden af sin forfattervirksomhed arbejdet som bl.a. tekstforfatter, redaktør og kommunikationsekspert._NEWLINE_Nordbo debuterede i 2012 med thrilleren Odins labyrint – et glasbarns fortællinger, der blev fulgt op af Thuleselskabet i 2014. I 2015 udkom hans tredje roman, Gudspartiklen, som blandt andet fokuserer på trafficking og udnyttelse af unge piger og kvinder._NEWLINE_Senest er han begyndt at skrive "arctic noir"-krimier i form af Pigen uden hud (2017) og dens efterfølger Kold angst (2018). Begge disse bøger udspiller sig i grønlandske omgivelser, som Nordbo selv har et nært kendskab til efter at have boet der i fire år._NEWLINE_Nordbos bøger udkommer flere sprog; Pigen uden hud blev således solgt til oversættelse til 17 sprog inden udgivelsen.
_START_SECTION_
Arctic noir
_START_PARAGRAPH_
Genren "arctic noir" er en variant krimigenren nordic noir, hvor forskellen er, at mens nordic noir-værker foregår i de nordiske europæiske lande med en grundlæggende mørk stemning og ofte store vidder, så foregår arctic noir-værker i en arktisk verden med det der følger af endnu større afstande, ødemarker, indlandsis, lokal kultur samt det arktiske klima.